# Zápisnica

# z mimoriadneho zasadnutia Obecného zastupiteľstva v Abraháme, ktoré sa uskutočnilo

# dňa 23.mája 2017 na Obecnom úrade v Abraháme

**Prítomní:** podľa prezenčnej listiny 6 poslancov, poslanec Ing. Lukáš Kopáčik sa ospravedlnil

Občania obce Abrahám

**Program:** podľa pozvánky

**Zapisovateľ**: Ing. Jana Takáčová

**Overovatelia**: Milan Janík, Róbert Hričo

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 6 poslancov a  zasadnutie je uznášaniaschopné.**

1. **Starosta určil vyššie uvedeného zapisovateľa a overovateľov zápisnice**.
2. **Návrhová komisia bola schválená v zložení:**

predseda: Marián Vrbovský, Peter Čambál, Mgr. Jana Hanuliaková

1. **Starosta Ing. Igor Németh podal návrh na doplnenie programu o nasledovné body :**

* Schválenia zmeny uznesenia k prestavbe a prístavbe Materskej školy
* Schválenie kúpnej zmluvy na pozemky v prospech obce

1. **Schválenie doplneného programu rokovania**
2. **Schválenia zmeny uznesenia k prestavbe a prístavbe Materskej školy**

* Starosta vysvetlil poslancov, že uznesenie o prestavbe a prístavbe škôlky je potrebné schváliť v znení podľa požiadaviek k projektu na spolufinancovanie investície. Predložil poslancom upresnené znenie uznesenia.
* Mgr. Hanuliaková vyslovila, že nie je dosť informácií o pripravovaných projektoch . Poslancom bola vysvetlená výška príspevku na vybudovanie prístavby MŠ v Abraháme, tiež požiadavka na dofinancovanie položiek, ktoré nie je možné financovať z podpory a tiež spoluúčasti vo výške 5 % z rozpočtu investície, ktorú bude treba financovať z obecných zdrojov.

1. **Prejednanie vybudovania zberného dvora bez účasti obce na financovaní**

Starosta vysvetlil poslancom zámer, kde by sa vybudoval zberný dvor na obecnom pozemku, ktorý je na to určený o zdrojov súkromnej spoločnosti, ktorá by zároveň tento zberný dvor prevádzkovala. Okrem toho, že by obec nemusela do projektu investovať vlastné zdroje je výhodou aj to, v budúcnosti by sme nemali žiadne náklady zo zberom separovaného odpadu.

V súčasnosti máme vypracovaný projekt na zberný dvor aj stavebné povolenie na jeho realizáciu. Z objektívnych dôvodov nebol podaný projekt na financovanie z Eurofondov, v novej výzve je potreba spolufinancovania aj pre obce až 50 % z rozpočtu investície, čo by bolo pre obec neúnosné. Z tohto dôvodu predkladá návrh riešenia zberného dvora cez súkromnú spoločnosť.

Predstavitelia súkromnej spoločnosti I&P Company Limited, s.r.o, Račianska č.41 Bratislava, zastúpená Petrom Polákom poslancom predložili návrh spolupráce , kde by na pozemku prenajatom od obce vybudovali funkčný zberný dvor pre obec Abrahám podľa projektu, ktorí máme spracovaní a tiež by ho prevádzkovali na vlastné náklady. Nájomnú zmluvu na pozemok požadujú minimálne na 10 rokov. O sortimente odpadov, ktoré sa budú zberať na zbernom dvore a tiež možnosti ich recyklácie bude rozhodovať obecné zastupiteľstvo a zoznam bude súčasťou zmluvy.

Zberný dvor bude slúžiť výhradne pre obec Abrahám.

Poslanec Marián Vrbovský navrhol vybudovať zberný dvor z prostriedkov obce a prevádzkovať ho obcou,

Tiež vyslovil obavy aby prevádzka zberného dvor pri odovzdaní kompetencie súkromnej právnickej osobe neznepríjemňovala život obyvateľom obce bez dosahu obecného zastupiteľstva.

Starosta obce požiadal poslancov o schválenie zámeru na predložené riešenie zberu separovaného odpadu v obci. Zmluva o prenájme pozemku a zmluva o prevádzke zberného dvora by sa riešila samostatne .

1. **Prejednanie odkúpenia pozemkov pre obec**

Starosta predložil návrh na odkúpenie pozemkov do vlastníctva obce od p. Petra Stachu – parcelné číslo 1387/201 o výmere 484 m 2 druh pozemku vodné plochy, vlastnícky podiel 1 /6 evidovaného na liste vlastníctva 1953 v kú Abrahám za cenu 0,35 € za 1 m2 ,kúpna cena spolu 28.20 € . Na tomto pozemku sa nachádza most, ktorý je prístupom na pozemok vo vlastníctve obce, na ktorom má byť vybudovaný zberný dvor.

Poslanec Marián Vrbovský navrhol zvýšiť kúpnu cena na 100 € , s čím ostatní poslanci súhlasili.

Poslankyňa Jana Takáčová navrhla zo súhlasom vlastníka zapracovať do kúpnej zmluvy aj zvyšné dve parcely na tomto liste vlastníctva a to par. 1387/101 o výmere 189 m 2 druh pozemku vodné plochy1387/3 o výmere 414 m 2 druh pozemku vodné plochy za cenu 0,35 € za m2 .

Starosta na záver poďakoval poslancom za aktívny prístup k riešeniu úloh a zasadnutie obecného zastupiteľstva ukončil.

# Uznesenie

# zo zasadnutia Obecného zastupiteľstva v Abraháme dňa 23.5.2017

**A.**

**Obecné zastupiteľstvo schvaľuje**

1. Doplnenie programu zasadnutia

*Hlasovanie : za 5*

*Proti 0*

*Zdržal sa: 1*

1. Program zasadnutia

*Hlasovanie : za 5*

*Proti 0*

*Zdržal sa: 1*

1. Návrhovú komisiu v zložení:Marián Vrbovský, Peter Čambál, Mgr. Jana Hanuliaková

*Hlasovanie : za 6*

*Proti 0*

*Zdržal sa: 0*

1. Uznesenie k prestavbe a prístavne materskej školy v znení :

Predloženie ŽoNFP za účelom realizácie projektu „Prestavba a prístavba materskej školy Svetluška“, realizovaného v rámci výzvy „IROP-PO2-SC221-2016-10“, ktorého ciele sú v súlade s platným územným plánom obce a platným programom rozvoja obce.

Zabezpečenie realizácie projektu v súlade s podmienkami poskytnutia pomoci.

Zabezpečenie finančných prostriedkov na spolufinancovanie realizovaného projektu vo výške rozdielu celkových oprávnených výdavkov projektu a poskytnutého NFP v súlade s podmienkami poskytnutia pomoci, v celkovej výške 11 490,- eur.

Zabezpečenie financovania prípadných neoprávnených výdavkov z rozpočtu obce.

*Hlasovanie : za 6*

*Proti 0*

*Zdržal sa:0*

1. Zámer na predložené riešenie zberu separovaného odpadu v obci

*Hlasovanie : za 5*

*Proti 1*

*Zdržal sa:0*

1. Odkúpenie podielov na pozemkoch na LV 1953 v kú Abrahám od p. Petra Stachu

a to 1387/201 za 100 € a parcely 1387/3 a 1387/101 za 0,35 € za m2 . Kúpna cena spolu

135,1 €.

*Hlasovanie : za 6*

*Proti 0*

*Zdržal sa:0*

Zapísal: Jana Takáčová

Overovatelia zápisnice: Milan Janík.........................................

Róbert Hričo..........................................

**Ing. Igor Németh, starosta obce Abrahám**